b"\n_START_ARTICLE_\nJoan Gen\xc3\xads Peres\n_START_SECTION_\nBiografia\n_START_PARAGRAPH_\nFou nomenat mestre de capella de la catedral d'Oriola fins al 1581. Reg\xc3\xad la capella musical de la catedral de Val\xc3\xa8ncia fins al 1585. Del 1595 al 1600 resid\xc3\xad a Oriola i des d'aquest any s'ignora la seva activitat.\n_START_SECTION_\nObres\n_START_PARAGRAPH_\nLa seua m\xc3\xbasica \xc3\xa9s plenament aut\xc3\xb2ctona i va tindre una gran acceptaci\xc3\xb3 en moltes catedrals espanyoles, encara que actualment moltes de les seues composicions estiguen incompletes, com ara la llarga col\xc2\xb7lecci\xc3\xb3 que hi ha a Saragossa; fins i tot el seu mateix nom \xc3\xa9s totalment alterat. _NEWLINE_Tot i que moltes de les seves obres han desaparegut, s'han conservat uns salms: Laetatus sum; In exitu Israel; Ad Dominum cum tribularer; Levavi oculos meos; De profundis; Confitebor tibi, Domine; Dilexi quoniam exaudiet, tots ells per a quatre veus. Altres obres d'ell s\xc3\xb3n un Magnificat, Gloria laus, Parce mihi, Domini Miseremini fidelis i el motet Domine Deus, totes per a cinc veus. Tamb\xc3\xa9 s'han conservat uns Versicles de Tertia, unes Vespres i un Magnificat per a doble cor. Va compondre alguns fragments polif\xc3\xb2nics per al misteri o festa d'Elx."